Je normálne pociťovať úzkostné stavy po prerušení a opätovnom nasadení Alventy?
Dobrý deň,chcela by som sa spýtať, po dobu 1 týždňa som zabudla užiť Alventu 150mg(1 tbl ráno) po prerušení liečby, mala som nevoľnosti, zvracala som, svalové napätie, vnútorný nepokoj, triašku a celé telo sa mi triaslo. Potom som ju užila a teraz je to 5.den užívania a stále mám podobne príznaky.
Dobrý deň.
Ďakujeme za Vašu otázku.
Pri náhlom vysadení lieku alebo v prípade rýchleho zníženia dávky lieku sa môžu vyskytnúť spomínané vedľajšie účinky. Aby sa zabránilo výskytu vedľajších účinkov z vysadenia, je potrebné postupne znižovať dávku lieku. Dĺžka postupného vysádzania lieku je vysoko individuálna a môže trvať aj niekoľko týždňov až mesiacov. Rovnako je vysoko individuálna aj dĺžka pretrvávania uvedených príznakov po opätovnom nasadení lieku. Vzhľadom na to, že mi nie sú známe žiadne bližšie informácie ohľadom dĺžky trvania liečby, celkovom zdravotnom stave, iných užívaných liekoch a podobne, odporúčam konzultovať pretrvávanie ťažkostí s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská